A Bizottság 1526/2001/EK rendelete
(2001. július 26.)
a Franciaország tengerentúli megyéinek (FTM) gabonatermékekkel való ellátására irányuló különleges rendelkezések végrehajtására vonatkozó részletes szabályok megállapításáról és a várható ellátási mérleg meghatározásáról szóló 388/92/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1448/2001/EK rendelettel [1] módosított, az egyes mezőgazdasági termékek tekintetében Franciaország tengerentúli megyéi javára hozott egyedi intézkedések bevezetéséről szóló, 1991. december 16-i 3763/91/EGK tanácsi rendeletre [2] és különösen annak 2. cikke (6) bekezdésére,
mivel:
(1) A különleges ellátási rendelkezések hatálya alá tartozó termékek mennyiségét rendszeres időközönként előzetes mérlegek segítségével határozzák meg, amelyek az alapvető piaci szükségleteknek megfelelően, a helyi termelés és a szokásos kereskedelmi folyamatok figyelembevételével felülvizsgálhatók.
(2) A 3763/91/EGK rendelet 2. cikke szerint az FTM-be irányuló gabonatermékek 2001. évi előzetes ellátási mérlegét a legutóbb a 110/2001/EK rendelettel [3] módosított 388/92/EGK bizottsági rendelet [4] állapította meg. E térség szükségleteinek kielégítése érdekében módosítani kell ezt az előzetes ellátási mérleget. Következésképpen a 388/92/EGK rendeletet módosítani kell.
(3) Az e rendeletben előírt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
A 388/92/EGK rendelet mellékletének helyébe e rendelet melléklete lép.
2. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ezt a rendeletet 2001. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2001. július 26-án.